Okresná prokuratúra Ružomberok 
Dončova 8, 034 53 Ružomberok 1 	

Sp. zn. : 1 Pv 109/12/5508	Ružomberok, 15.10.2012
EEČ : 2-42-109-2012

U Z N E S E N I E

Trestná vec:	obvinený XXXXX  
Prečin:	výtržníctvo podľa § 364 odsek 1 písmeno a Trestného zákona číslo 300/2005 Zbierky zákonov v znení zákona číslo 313/2011 Zbierky zákonov

Rozhodol: 	prokurátorka Okresnej prokuratúry Ružomberok
Podľa § 220 odsek 1 Trestného poriadku schvaľujem zmier uzavretý medzi: 
obvineným:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
a
poškodenými:
1.	XXXXX
	dátum narodenia: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
Obsahom zmieru je:
a.	Peňažná suma určená na všeobecne prospešné účely: 30,00 € 
b.	Konkrétny adresát peňažnej sumy určenej na všeobecne prospešné účely: XXXXX XXXXX, XXXXX   
c.	Suma odovzdaná štátu na peňažnú pomoc obetiam trestnej činnosti: 15,00 € 

obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito. Obvinený a poškodení sa dohodli na verbálnom ospravedlnení pred mediačným a probačným úradníkom súdu

a súčasne podľa § 215 odsek 1 písmeno g) Trestného poriadku zastavujem trestné stíhanie obvineného
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
realizované policajtom Obv.odd. PZ Liptovská Teplá pod spisovou značkou XXXXX
dňa 08.01.2012 v čase okolo 01.30 h XXXXX v Liptovských Sliačoch - Stredný Sliač, okres XXXXX XXXXX vulgárne nadával a vyzýval XXXXX a XXXXX, aby vypadli z barovej stoličky, následne  chytil XXXXX za zápästie a túto strhol z barovej stoličky, následkom čoho spadla na zem, čím spôsobil XXXXX, nar. XXXXX v Ružomberku, trvalé bydlisko XXXXX, XXXXX poranenie palca pravej ruky vyžadujúce liečenie v trvaní do 4 dní,
dňa 08.01.2012 v čase okolo 02.00 h na voľnom priestranstve XXXXX v Liptovských Sliačoch - Stredný Sliač, okres XXXXX po predchádzajúcej slovnej hádke XXXXX sotil XXXXX a následne ho udrel päsťou do tváre, po čom sa obaja navzájom udierali päsťami, v dôsledku čoho spadli na zem, XXXXX najmenej jedenkrát kopol XXXXX do oblasti hrudníka, čím XXXXX spôsobil XXXXX, nar. XXXXX v Ružomberku, trvalé bydlisko XXXXX, 034 84 XXXXX, okres XXXXX zranenia a to pohmoždenie pravej strany rebier vyžadujúce liečenie a obmedzenie obvyklého spôsobu života v trvaní do 6 dní
Odôvodnenie: 
Poverený príslušník Obvodného oddelenia  Liptovská Teplá uznesením pod sp. zn. XXXXX XXXXX podľa § 199 ods. 1  Trestného poriadku začal trestné stíhanie a zároveň podľa § 206 ods. 1 Trestného poriadku vzniesol  obvinenie XXXXX za prečin výtržníctva podľa § 364 ods. 1 písm. a) Trestného zákona a prečin ublíženia na zdraví podľa § 156 ods. 1 Trestného zákona  pre skutok uvedený vo výrokovej časti tohto uznesenia, následne uznesením pod sp. zn. XXXXX podľa  § 206 ods. 1 Trestného poriadku vzniesol  obvinenie XXXXX za prečin výtržníctva podľa § 364 ods. 1 písm. a) Trestného zákona. Po vykonaní dokazovania bol obvinený upozornený na zmenu právnej kvalifikácie skutku s tým, že v ďalšom konaní sa jedná o prečin výtržníctva podľa § 364 ods. 1 písm. a) Trestného zákona. 

Preskúmaním k veci sa vzťahujúceho vyšetrovacieho spisu som zistila, že skutok, pre ktorý je vedené trestné stíhanie, je preukázaný výpoveďou obvineného XXXXX, výpoveďami svedkov - poškodených XXXXX a XXXXX, podporne svedkov XXXXX, XXXXX, XXXXX, XXXXX, XXXXX, znaleckým posudkom a lekárskymi správami.

	Vyšetrovací spis po skončení skráteného vyšetrovania bol odstúpený prokurátorom probačnému a mediačnému úradníkovi Okresného súdu XXXXX  za účelom vykonania mediácie, ktorá bola úspešne zrealizovaná   v dňoch 04.09.2012 a 01.10.2012. 

Obvinený a poškodení uzavreli  v dňoch 04.09.2012 a 01.10.2012 zmier, v rámci ktorého  obvinený  vyhlásil, že spáchal skutok, za ktorý je stíhaný a toto vyhlásenie vykonal slobodne, vážne a určito. Obvinený a poškodení sa dohodli na verbálnom ospravedlnení pred mediačným a probačným úradníkom súdu. Poškodení XXXXX a XXXXX vyhlásili, že súhlasia so zmierom a že nemajú a ani v budúcnosti nebudú mať v súvislosti s prečinom, ktorého sa dopustil obvinený, žiadne ďalšie nároky na odškodnenie. 
	
Zároveň obvinený zložil na účet  Okresnej prokuratúry XXXXX  peňažnú sumu na všeobecne prospešné účely vo výške 30,- Eur.  V zmysle uzatvoreného zmieru bol určený adresát uvedenej sumy XXXXX  tým, že z uvedenej sumy bude 15,- Eur  poukázaných na peňažnú pomoc obetiam trestnej činnosti. 

Obvinený XXXXX uhradil škodu spoločnosti Všeobecná zdravotná poisťovňa, a. s. Bratislava vo výške 26,64 Eur predstavujúcu náklady za poskytnutú zdravotnú starostlivosť.
	
Podľa § 220 ods. 1 písm. a), b), c)  Trestného poriadku v konaní o prečine, na 
ktorý zákon ustanovuje trest odňatia slobody, ktorého horná hranica neprevyšuje  5 rokov, môže prokurátor so súhlasom obvineného a poškodeného rozhodnúť o schválení zmieru a zastaviť trestné stíhanie, ak obvinený 
a/ vyhlási, že spáchal skutok, za ktorý je stíhaný a nie sú odôvodnené pochybnosti o 
tom, že jeho vyhlásenie bolo vykonané slobodne, vážne  a určito, 
b/ nahradil škodu, pokiaľ  bola činom spôsobená, alebo urobil iné opatrenia na náhradu škody alebo inak odstránil ujmu vzniknutú trestným činom,
c/ zloží na účet súdu a v prípravnom konaní na účet prokuratúry peňažnú sumu určenú 
konkrétnemu adresátovi na všeobecne prospešné účely a táto peňažná suma nie je zrejme neprimeraná závažnosti spáchaného trestného činu a vzhľadom na povahu a závažnosť spáchaného činu, na mieru, akou bol trestným činom dotknutý verejný záujem, na osobu obvineného a na jeho osobné a majetkové pomery považuje  prokurátor takýto spôsob rozhodnutia za dostačujúci. 

Podľa § 364 ods. 1 písm. a) Trestného zákona kto sa dopustí slovne alebo fyzicky, verejne alebo na mieste verejnosti prístupnom hrubej neslušnosti alebo výtržnosti najmä tým, že napadne iného, potrestá sa odňatím slobody až tri roky.  

Z vyšetrovacieho spisu  vyplýva, že obvinený XXXXX je v mieste trvalého bydliska hodnotený kladne,  v odpise registra trestov nemá žiadny záznam. Obvinený a poškodení súhlasili s postupom podľa § 220 ods. 1 Trestného poriadku. 

	Vzhľadom na povahu a závažnosť  spáchaného  činu  a na osobu obvineného   som dospela k záveru, že takýto spôsob rozhodnutia v trestnej veci obvineného XXXXX je dostačujúci a preto som zmier uzavretý medzi obvineným a poškodenými schválila a trestné stíhanie obvineného zastavila podľa § 220 ods. 1 Trestného poriadku.  

Poučenie: 
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

JUDr. Mária Štupáková
prokurátorka